Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавено од Љ. Д. поднесено против Агенција за електронски комиуникации, на 03.09.2026 година го донесе следното 

Р Е Ш Е Н И Е
Жалбата од Љ. Д, поднесено против Агенција за електронски комуникации, заведена во архивата на Агенцијата за заштита на правото на слободен пристап до информациите од јавен карактер под бр.08-303 на 03.09.2026 година СЕ ОТФРЛА како недопуштена.
О Б Р А З Л О Ж Е Н И Е
Љ. Д., како што е наведено во Жалбата, на 07.08.2026 година поднел  Барање за пристап до информации од јавен карактер до Агенција за електронски комуникации, со кое побарал  во електронска форма, на електронска адреса да му се достави следната информација:
“ 1. Да се наведе каков е правниот статус на операторите на јавни електронски комуникациски мрежи и/или услуги согласно Законот за електронски комуникации,....
2. Да се наведе дали одговорот на операторот по поднесен приговор на претплатник предводен во Законот за електронски комуникации,..............
3. Да се наведе дали операторот, при одлучување по приговор на претплатник, постапува како управен орган, односн дали води управна постапка.........
4. Да се наведе дали Агенцијата смета дека управната постапка започнува со поднесување на барање за заштита на правата на претплатникот пред Агенцијата согласно член 53 од Законот.............
5. Доколку Агенцијата располага со:........
6. Доколку Агенцијата смета дека операторите при одлучување по приговорите вршат јавно овластување.........‘‘.

	Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата ја отфрли како недопуштена, поради следното:
Агенцијата му укажува на Барателот на информации дека со поднесеното Барање за пристап до информации од јавен карактер не бара конкретен документ, туку поставува прашања.
Согласно член 3 став 1 алинеја 2 од Законот за слободен пристап до информации од јавен карактер, “информација од јавен карактер“ е информација во која било форма што ја создал или со која располага имателот на информацијата согласно со неговите надлежности“. 
Согласно член 3 став 1 алинеја 4 од истиот Закон, „документ“ е секој запис на информација без оглед на нејзината физичка форма или карактеристики, пишан или печатен текст, карти, шеми, фотографии, слики, цртежи, скици, работни материјали, како и звучни, гласовни, магнетски или електронски, оптички или виедо сники во која било форма, како и пренослива опрема за автоматска обработка на податоци со вградени или пренослици мемории за складирање на податоците во дигитална форма.
Имателот на информации не е должен да создава нова информација, или да презема дополнителни дејства од своја надлежност, за да го задоволи Барателот во однос на неговото поднесено Барање на информации за слободен пристап до информации од јавен карактер. 

Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.
                                                                                             


                                                                                                              Директор,
                                                                                                           Петар Гајдов

